Guðmundsdóttir viste tidlig gode resultater i friidrett. I 2007 vant hun lengdehopp innendørs i det islandske U15-mesterskapet, og utendørs vant hun 60 meter og 800 meter. Året etter ble hun islandsk U14-mester på 60 meter hekk, 60 meter og 800 meter innendørs, og U15-mester på 100 meter, 800 meter og 80 meter hekk utendørs. I det islandske U15-mesterskapet innendørs i 2009 vant hun 60 meter, 800 meter og 60 meter hekk, og hun fikk også gull på 4 x 200 meter stafett. Utendørs ble hun islandsk U15-mester på 100 meter, 800 meter, høydehopp og lengdehopp. Hun fikk sølv på 400 meter i det islandske mesterskapet for senior i 2009, med tiden 59,61, kun slått av Stefanía Valdimarsdóttir.